Document ID: /roh_data/filtered/fineweb-2-filterrobots_roh.jsonl.gz/33930

Uschia scriva Thür en ses rapport annunal. Questas novas pussaivladads da surveglianza portian ristgs considerabels per la sfera privata. Er sche la pretaisa per dapli cumpetenzas per la protecziun dal stadi saja chapibla fetschia la nova lescha quitads. Per exempel na dovria il servetsch secret nagin suspect concret per nizzegiar las mesiras repressivas.
Responsabladad per la surveglianza
Tar tut la skeptica saja era da remartgar, ch'ina surveglianza saja pussaivla sulet entras ina decisiun d'ina dretgira e cun il permis da la giunta da protecziun dal Cussegl federal, remartga Thür. I saja la responsabladad da la surveglianza parlamentara da guardar che questa rama vegnia tegnida en.
RR novitads 12:00